Vitaliy Vitkalov. Vitaliy Afanasyevich Vitkalov (1933-yil 26-iyun – 2005-yil 26-dekabr) – sovet professional futbolchisi, himoyachi ampulasida oʻynagan. Murabbiylik faoliyati davomida Oʻzbekiston jamoalarida ishlagan. Futbolchilik faoliyati. ODO Toshkent yoshlar jamoasi tarbiyalanuvchisi. Futbolchilik faoliyatini SSSR chempionatining ikkinchi toifasida Toshkentning „Spartak“ (1953—1955) va „Paxtakor“ (1956—1959) jamoalarida oʻtkazgan. 1960-yil 24-oktyabrda „A“ toifasidagi ligada yagona oʻyinni oʻtkazgan. Vitaliy „Qayrat“ jamoasiga qarshi oʻz maydonida oʻtgan oʻyinda(3:0) Maqsud Sharipov oʻrniga maydonga tushgan. Oʻzbekiston SSR terma jamoasi tarkibida 1956-yil SSSR xalqlari Spartakiadasi ishtirokchisi. Toshkentning „Zvezda“ havaskorlar jamoasida katta murabbiyi (1965—1966) va Toshkent viloyati „Sverdlovets“ jamoasida yordamchi murabbiy boʻlib ishlagan. SSSR Ikkinchi ligasida „Yangiyer“ (1975—1976), Nukusning „Amudaryo“ (1978), Namanganning „Tekstilshchik“ (1979), Toshkentning „Start“ (1980, 1983—1984), „Kosansayets“ Kosonsoy (1985), „Kimyogar“ Olmaliq (1990) jamoalarida katta murabbiy boʻlib ishlagan. Vitaliy 2005-yil 26-dekabrda 72 yoshida vafot etgan.